टाउन हाल बिल्डिंग को टूरिज्म विभाग को सौंपने की मंजूरी लेंगे मेयर
पंजाबसरकार के निर्देशों पर मेयर बख्शी राम अरोड़ा ने 140 साल पुराने टाउन हाल को पंजाब हेरिटेज एंड टूरिज्म प्रमोशन बोर्ड के सुपुर्द करने के लिए बुधवार को नगर निगम हाउस की मीटिंग बुलाई है। बोर्ड की ओर से टाउन हाल को पीपीपी मोड पर रि-स्ट्रक्चर और रि-यूज प्लान के मुताबिक म्यूजियम में तबदील किया जाएगा। वही, टाउन हाल टू दरबार साहिब ब्यूटीफिकेशन प्रोजेक्ट में सड़क को चौड़ा करने के लिए बिल्डिंग के परिसर को शामिल किया जाना है। मेयर ने दिसंबर महीने में सिंगल एजेंडा वाली यह दूसरी मीटिंग रखी है। शहर में पानी, सीवरेज, कूड़े और टूटी सड़कों के चरमराए सिस्टम से गुस्साए पार्षदों की सहमति लेना शायद मेयर के लिए टेढ़ी खीर साबित हो सकती है। क्योंकि 1 दिसंबर को हुई हाउस की मीटिंग में मेयर ने स्मार्ट सिटी प्रपोजल पर सहमति लेकर पार्षदों को उनके दुखड़ों को अगली मीटिंग में सुने का भरोसा दिया था। अब देखना यह होगा कि क्या मेयर समस्याओं से गुस्साए पार्षदों से इस प्रस्ताव पर सहमति ले पाते है या नहीं।
पार्षदोंकी समस्या सुनने से भाग रहे हैं मेयर
वही,विपक्षी दल के नेता राजकंवल प्रीतपाल सिंह लक्की ने कहा कि मेयर सदन में शहर की समस्याओं पर पार्षदों के साथ चर्चा करने से भाग रहे है। शाम पांच बजे हाउस की मीटिंग बुलाकर मेयर चतुराई से एजेंडा पास करवाना चाहते है, लेकिन मुश्किलों से दुखी पार्षद इसे पास नहीं करेंगे। पंजाब सरकार के डंडे के आगे नगर निगम बेबस हो चुकी है। पहले जायका, फिर बीआरटीएस और अब टाउन हाल इन तीनों प्रोजेक्टों में सरकार ने निगम को साइड लाइन किया हुआ है। बीआरटीएस प्रोजेक्ट में शहर को तहसनहस कर दिया है और जायका प्रोजेक्ट में निगम 600 करोड़ का कर्जदार है।
यही नहीं, पीडब्ल्यूडी ने टाउन हाल में चारदीवारी करके मेयर आॅफिस को ढहाने की तैयारी कर ली है। लक्की ने कहा कि सदन में प्रस्ताव पास होने के बावजूद शहर में कुत्तों का आतंक रोकने, स्ट्रीट लाइट को दुरुस्त करने, बीआरटीएस के कारण टूटी पानी की पाइपों को ठीक करवाने, पचास-पचास हजार की फाइलों के गोलमाल पर चर्चा, शहर को अतिक्रमण से निजाद, कूड़े से गुरुनगरी को निजाद दिलाने में निगम पूरी तरह से विफल है।
hin_Deva hin_Deva hin_Deva hin_Deva hin_Deva